**PROCES-VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 10.06.2020**

Încheiat azi, 10.06.2020, cu ocazia şedinţei extraordinare a Consiliului Local Şimand, convocată prin Dispoziţia Primarului nr.93/09.06.2020.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 10.06.2020.**

**INIŢIATOR, PRIMAR DEMA FLORIN-LIVIU**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI ORDINARE DIN DATA DE 28.05.2020.**

**3.PROIECT DE HOTĂRÂRE PRIVIND APROBAREA SOLICITĂRII PRELUNGIRII SCRISORII DE GARANŢIE NR. 506/ 30.08.2017 DE LA FNGCIMM SA IFN, ÎN VALOARE DE 1.736.900,00 LEI ÎN VEDEREA GARANTĂRII OBLIGAŢIILOR DE PLATĂ A AVANSULUI DE 1.736.900,00 LEI DIN FONDURI NERAMBURSABILE PENTRU IMPLEMENTAREA PROIECTULUI INTITULAT „ MODERNIZAREA REȚELEI DE DRUMURI DE INTERES LOCAL ÎN COMUNA ȘIMAND, JUDEȚUL ARAD, L=6.939,98 M ”**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 12 consilieri din cei 12 în funcţie. Participă la şedinţă d-nul Primar Dema Florin-Liviu, doamna secretar general Brîndaş Lavinia şi d-na Fruja Monica, şef birou financiar-contabil. Preşedinte de şedinţă este domnul Pocioian Vasile.

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 10.06.2020.**

**INIŢIATOR, PRIMAR DEMA FLORIN-LIVIU**

**d-nul consilier Bogdan: Am şi eu o întrebare. Ordonanţa nr.57/2019 nu mai prevede la şedinţă extraordinară Diverse?**

**d-na secretar: Permite.**

**d-nul preşedinte Pocioian supune la vot proiectul de hotărâre privind aprobarea ordinei de zi a şedinţei extraordinare din data de 10.06.2020, acesta fiind aprobat cu 12 voturi pentru (Barna, Bodnariu, Bogdan, Capra, Ciobotă, Dudaş, Fruja, Groza, Neamţi, Pocioian, Rus, Sodinca), devenind astfel Hotărârea nr.37.**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI EXTRAORDINARE DIN DATA DE 28.05.2020.**

**INIŢIATOR, PRIMAR DEMA FLORIN-LIVIU**

**d-nul preşedinte Pocioian: Dacă vizavi de conţinutul procesului-verbal, aveţi sugestii care nu au fost consemnate în procesul-verbal şi pe care le-aţi exprimat data trecută.**

**d-nul preşedinte Pocioian supune la vot proiectul de hotărâre, acesta fiind aprobat cu 12 voturi pentru (Barna, Bodnariu, Bogdan, Capra, Ciobotă, Dudaş, Fruja, Groza, Neamţi, Pocioian, Rus, Sodinca), devenind astfel Hotărârea nr.38.**

**3. PROIECT DE HOTĂRÂRE PRIVIND APROBAREA SOLICITĂRII PRELUNGIRII SCRISORII DE GARANŢIE NR. 506/ 30.08.2017 DE LA FNGCIMM SA IFN, ÎN VALOARE DE 1.736.900,00 LEI ÎN VEDEREA GARANTĂRII OBLIGAŢIILOR DE PLATĂ A AVANSULUI DE 1.736.900,00 LEI DIN FONDURI NERAMBURSABILE PENTRU IMPLEMENTAREA PROIECTULUI INTITULAT „ MODERNIZAREA REȚELEI DE DRUMURI DE INTERES LOCAL ÎN COMUNA ȘIMAND, JUDEȚUL ARAD, L=6.939,98 M ”**

**INIŢIATOR, PRIMAR DEMA FLORIN-LIVIU**

**d-na Fruja: Împreună cu solicitarea de prelungire a contractului, care expiră în data de 23.08.2020, am depus şi documentele iar în urma documentelor depuse, AFIR-ul ne-a transmis o scrisoare de solicitare prin care suntem obligaţi să prelungim şi scrisoarea de garanţie, pentru garantarea avansului. Dacă prelungim scrisoarea de garanţie, va trebui să plătim şi comision, pe un an de zile.**

**d-nul consilier Bogdan: Comisia juridică a acordat aviz favorabil proiectului de hotărâre, cu menţionarea câtorva aspecte şi anume:**

1. **În preambulul proiectului de hotărâre să fie consemnate următoarele documente:**

* **actul AFIR SIBA** nr.1218/27.05.2020, **înregistrat la Primăria comunei Şimand cu nr.2575/02.06.2020, referitor la prezentarea de către Primăria comunei Şimand, a scrisorii de garanţie pentru restituirea avansului, valabilă pentru o perioadă de timp egală cu durata de execuţie a contractului de finanţare solicitată prin documentaţia depusă, respectiv până la data de 23.08.2021, act care stă la baza iniţierii proiectului de HCL de către Primarul comunei Şimand;**
* HCL nr.89/25.08.2017 a Consiliului local Şimand, privind aprobarea solicitării unei Scrisori de Garantare de la FNGCIMM SA IFN în valoare de 1.736.900,00 lei, în vederea garantării obligațiilor de plată a avansului în valoare de 1.736.900,00 lei din fondurile nerambursabile pentru implementarea proiectului intitulat “Modernizarea rețelei de drumuri de interes local în comuna Șimand, județul Arad, L = 6.939,98 M” în localitatea Șimand, com. Șimand, jud. Arad;
* Contractul de finanţare nerambursabilă nr.C0720RN00011750200399/23.08.2017 – cod contract PNDR 2014-2020;

1. Eliminarea din conţinutul preambulului proiectului de HCL a formulării legate de proiectul de hotărâre privind solicitarea de prelungire a scrisorii, pe motiv că într-un proiect de HCL nu se poate face trimitere la alt proiect de HCL;
2. Art.3 din Proiectul de HCL să fie completat “după” “bunuri şi servicii”, cu formularea alte prestări de servicii pe străzi şi domeniul public, în aşa fel încât să rezulte în mod clar unde se face achitarea comisionului aferent prelungirii scrisorii de garanţie.

**d-nul preşedinte Pocioian supune la vot proiectul de hotărâre, cu consemnarea celor menţionate în cuprinsul avizului comisiei juridice, fiind aprobat cu 12 voturi pentru (Barna, Bodnariu, Bogdan, Capra, Ciobotă, Dudaş, Fruja, Groza, Neamţi, Pocioian, Rus, Sodinca), devenind astfel Hotărârea nr.39.**

**d-nul Primar: În iulie vom avea rectificare bugetară. Să vă gândiţi ce ne dorim cu adevărat să facem. M-am interesat şi sub 30.000 de euro nu am găsit maşină de pompieri. Mai rămân bani de la unele lucrări şi să ne gândim ce vreţi să facem.**

**d-nul consilier Bodnariu: Cionca a zis că face grădiniţa cu program prelungit.**

**d-nul Primar: Nu cred că a zis Cionca că face gradiniţa cu program prelungit. Poate aveţi o obsesie faţă de Cionca, fiindcă observ că la fiecare şedinţă îi pomeniţi numele.**

**d-nul consilier Bodnariu: Eu pentru copii am o problemă.**

**d-nul Primar: O să facem şi grădiniţa.**

**d-nul consilier Neamţi: Societăţile care au fost închise pe timpul pandemiei şi primesc impozit după nr. de scaune, cum le impozitaţi acuma?De exemplu Corion’s, care a avut activitatea închisă.**

**d-nul preşedinte Pocioian : Trebuie declarat că e închis.**

**d-nul consilier Neamţi: Are declarat.Ei au taxa aia de 4000 de lei.**

**d-nul consilier Bogdan: Taxa este de 250 de lei până la 500 de mp iar peste 500 de mp, nu este niciunul la noi în situaţia asta.**

**d-nul consilier Bogdan: d-na secretar v-aş ruga pentru şedinţa următoare, să ne prezentaţi situaţia cu creanţele la zi, pe fiecare persoană fizică în parte, pe agenţi economici, data de la care e creanţa şi ce demersuri au fost intreprinse pentru fiecare persoană fizică sau agent economic, pentru recuperarea creanţelor. Probabil că nu o vor toţi consilierii. Eu unul o vreau.**

**d-na consilier Rus: Până anul trecut au fost prezentate liste cu rău platnicii.**

Epuizându-se punctele de pe ordinea de zi, **preşedintele de şedinţă încheie lucrările şedinţei extraordinare din data de 10.06.2020,** drept pentru care am încheiat prezentul proces-verbal.

Preşedinte de şedinţă, Avizat de legalitate,

Pocioian Vasile Secretar general

Brîndaş Lavinia